**UPUTE ZA PISANJE BILJEŠKI I BIBLIOGRAFIJE U IZDANJIMA HRVATSKOGA INSTITUTA ZA POVIJEST**

Izvori i literatura navode se u bilješkama. U bilješkama se uglavnom pišu u skraćenom obliku, a potpuni podaci o svim citiranim djelima donose se u popisu literature na kraju rada. Podaci o neobjavljenim izvorima u bilješkama se pišu detaljno, uz skraćene nazive arhiva i arhivskih fondova, a kratice se razrješuju u popisu izvora na kraju članka. Na kraju svakoga članka sastavlja se popis svih navedenih djela i izvora (knjiga, članaka, novinskih listova, arhivskih, internetskih, televizijskih, radijskih i drugih izvora) koji su korišteni u tekstu s punim bibliografskim podacima. Uz popis objavljenih izvora i literature navode se i korišteni neobjavljeni arhivski izvori.

**Općenite upute:**

* Prezime autora – verzal (VELIKA TISKANA SLOVA)
* Ime autora – kurent (obična slova).
* Naslov knjige, naziv časopisa, naziv novina – kurziv(*udesno nagnuta slova*).
* Naslov članka u časopisu, priloga u knjizi/zborniku, članka u novinama, enciklopedijske natuknice – kurent u navodnicima (“kurent”).
* Kratica *Isto* piše se u kurzivu i upotrebljava kada se u bilješci navodi isto djelo kao i u neposredno prethodnoj, pod uvjetom da je to jedino navedeno djelo u prethodnoj bilješci.
* Ako je djelo izdalo više izdavača, u popisu literature odvajaju se točka-zarezom. Točka-zarezom odvajaju se i mjesta izdanja ako ih ima više.
* U popisu objavljenih izvora i literature na kraju članka korištena građa navodi se abecednim redom po prezimenima autora i abecednim redom naslova za radove istoga autora. Ako korišteno djelo nema autora/urednika/priređivača, slaže se abecednim redom prema naslovu/nazivu.
* Oznaka bilješke stavlja se u tekstu iza interpunkcijskoga znaka.

**Knjige**

U bilješkama se pojedine stavke odvajaju zarezom, a valja napisati: PREZIME, *Naslov knjige*, citirane stranice. Ako je naslov duži od tri riječi, može se koristiti skraćeni oblik.

U popisu literature pojedine stavke odvajaju se točkom, a pišu se puni podaci u obliku: PREZIME, Ime. *Naslov knjige*. Podatak o izdanju. Mjesto izdanja: Izdavač, godina izdanja. Podatak o izdanju piše se ako treba navesti urednika ili priređivača.

Ako se navodi knjiga jednoga, dvoje ili troje autora, u bilješkama se pišu prezimena svih autora. Ako je knjigu napisalo četvero ili više autora, u bilješkama se piše samo prvi autor i latinska kratica et al. (*et alii*, “i drugi”), a u popisu literature svi autori odvojeni točka-zarezom.

|  |  |
| --- | --- |
| **Bilješka:** | JELIĆ-BUTIĆ, *Četnici u Hrvatskoj*, 33-36. |
| **Popis literature:** | JELIĆ-BUTIĆ, Fikreta. *Četnici u Hrvatskoj 1941. – 1945.* Zagreb: Globus, 1986. |
| **Bilješka:** | GRIJAK, ĆOSIĆ, *Figure politike*, 53. |
| **Popis literature:** | GRIJAK, Zoran; ĆOSIĆ, Stjepan. *Figure politike. Lujo Vojnović i Robert William Seton-Watson*. Zagreb: Hrvatski državni arhiv, 2012. |
| **Bilješka:** | KRŠNJAVI, *Izabrana djela*, 156. |
| **Popis literature:** | KRŠNJAVI, Isidor. *Izabrana djela*. Prir. Katica Čorkalo. Vinkovci; Cerna: Riječ; Pauk, 2000.  |
| **Bilješka:** | RADELIĆ et al., *Stvaranje hrvatske države*, 23. |
| **Popis literature:** | RADELIĆ, Zdenko; MARIJAN, Davor; BARIĆ, Nikica; BING, Albert; ŽIVIĆ, Dražen. *Stvaranje hrvatske države i Domovinski rat*. Zagreb: Školska knjiga; Hrvatski institut za povijest, 2006. |

Ako knjiga nije autorsko nego uredničko djelo, umjesto imena autora piše se ime urednika/priređivača, a u popisu literature nakon imena dodaje se kratica ur./prir.

|  |  |
| --- | --- |
| **Bilješka:** | RUPIĆ, GEIGER, *Dokumenti: Dalmacija*, 127. |
| **Popis literature:** | RUPIĆ, Mate; GEIGER, Vladimir, ur. *Partizanska i komunistička represija i zločini u Hrvatskoj 1944. – 1946. Dokumenti*, sv. 4: *Dalmacija*. Slavonski Brod; Zagreb: Hrvatski institut za povijest, Podružnica za povijest Slavonije, Srijema i Baranje; Hrvatski institut za povijest, 2011. |

Pri citiranju knjiga objavljenih u više oblika (tiskani/elektronički) uvijek treba navoditi onu verziju koja je korištena. Za knjige objavljene u elektroničkom obliku na internetu vrijede ista pravila kao i za tiskane sadržaje, s tim da se u nastavku dodaju datum pristupa sadržaju i internetska adresa:

|  |  |
| --- | --- |
| **Bilješka:** | WRIGHT, *Serf, Seigneur, and Sovereign*. |
| **Popis literature:** | WRIGHT, William E. *Serf, Seigneur, and Sovereign. Agrarian Reform in Eighteenth-Century Bohemia*. Minnesota: University of Minnesota Press, 1967. Pristup ostvaren 9. 11. 2014. <http://www.jstor.org/stable/10.5749/j.ctttsv42>. |

**Prilozi u knjigama ili zbornicima radova**

U bilješci valja napisati sljedeće podatke: PREZIME, “Naslov priloga”, citirane stranice.

U popisu literature treba napisati pune podatke u obliku: PREZIME, Ime. “Naslov priloga”. U: *Naslov djela*, Ime Prezime urednika/priređivača. Mjesto izdanja: Izdavač, godina izdanja, raspon stranica čitavoga priloga u knjizi/zborniku.

|  |  |
| --- | --- |
| **Bilješka:** | RADELIĆ, “Đilasovci u Hrvatskoj”, 56. |
| **Popis literature:** | RADELIĆ, Zdenko. “Đilasovci u Hrvatskoj i hrvatska historiografija”. U: *Disidentstvo u suvremenoj povijesti. Zbornik radova s međunarodnoga znanstvenog skupa održanog u Hrvatskom institutu za povijest u Zagrebu 19. studenoga 2009.*, ur. Nada KisićKolanović, Zdenko Radelić i Katarina Spehnjak. Zagreb: Hrvatski institut za povijest, 2010, 53-74. |

**Prilozi u periodici (časopisi, godišnjaci)**

U bilješci valja napisati sljedeće podatke: PREZIME, “Naslov priloga”, citirane stranice. U bilješci se piše točna stranica/stranice na kojoj je sadržaj na koji se citat odnosi.

U popisu literature treba napisati pune podatke u obliku: PREZIME, Ime. “Naslov priloga”. *Naziv časopisa* godište/volumen (godina izdanja), broj sveska: puni raspon stranica. Broj sveska piše se ako se objavljuje više od jednoga godišnje. U popisu literature piše se raspon stranica čitavoga priloga.

|  |  |
| --- | --- |
| **Bilješka:** | GRGIĆ, “Radić nakon Radića”, 731-732. |
| **Popis literature:** | GRGIĆ, Stipica. “Radić nakon Radića: Stvaranje kulta heroja Stjepana Radića (1928. – 1934.)”. *Časopis za suvremenu povijest* 42 (2010), br. 3: 723-748. |

Ako je članak preuzet iz časopisa koji izlazi u mrežnom (*on-line*) izdanju, iza navedenih podataka treba dodati i mrežnu adresu (URL) s koje je preuzet. Ako članak ima svoju DOI oznaku (*Digital Object Identifier*), treba je napisati umjesto URL-a. Prije URL-a ili DOI oznake treba napisati i datum pristupa članku.

|  |  |
| --- | --- |
| **Bilješka:** | GALOVIĆ, “Miho Barada kao nastavnik”, 54. |
| **Popis literature:** | GALOVIĆ, Tomislav. “Miho Barada kao nastavnik pomoćnih povijesnih znanosti i profesor hrvatske povijesti”. *Povijesni prilozi* 41 (2011): 45-61. Pristup ostvaren 1. 4. 2014. <http://hrcak.srce.hr/index.php?show=clanak&id_clanak_jezik=101520>. |
| **Bilješka:** | SORIĆ, ČIŽMEŠIJA, “Cjenovni sentiment hrvatskih potrošača”, 6. |
| **Popis literature:** | SORIĆ, Petar; ČIŽMEŠIJA, Mirjana. “Cjenovni sentiment hrvatskih potrošača: pristranost proizašla iz kolektivnih sjećanja”. *Društvena istraživanja* 22 (2013), br. 3: 1-21. Pristup ostvaren 20. 3. 2014. DOI: [10.5559/di.22.1.01](http://dx.doi.org/10.5559/di.22.1.01). |

**Novinski prilozi**

Navođenje novinskih priloga donekle se razlikuje od navođenja literature u smislu da se u bilješkama pišu puni podaci, a u popisu literature samo osnovni podaci o citiranim novinama.

U bilješci valja napisati pune podatke u obliku: Ime PREZIME, “Naslov članka”, *Naziv novina* (Mjesto izdanja), datum izdanja, citirane stranice. Ako novinski članak nije potpisan, bilješka započinje naslovom članka. Ako je potpisan inicijalima ili pseudonimom, umjesto imena i prezimena navesti inicijale, odnosno pseudonim. Ako su usto poznati pouzdani podaci o autorstvu, puno ime autora dodaje se u uglatoj zagradi (v. u dijelu “Ostale napomene”). Ako je članak preuzet s interneta, treba napisati i datum pristupa i mrežnu adresu (URL).

Ako se iz istih novina navodi više članaka, mjesto izdanja piše se u zagradi iza naziva novina samo pri prvom spominjanju.

U popisu literature ne pišu se puni podaci, nego samo naziv novina s mjestom izdanja i godinom/godinama iz kojih su izvori, u obliku: *Naziv novina* (Mjesto izdanja), godina izdanja.

|  |  |
| --- | --- |
| **Bilješka:** | Ljubo KARAMAN, “O negdašnjim upravnicima i staroj vijećnici grada Splita”, *Novo doba* (Split), 24. 12. 1927., 11. |
| **Popis literature:** | *Novo doba* (Split), 1927. |
| **Bilješka:** | “Intervju Predsjednika Tita ‘Vjesniku’ – Moramo imati avangardnu i jedinstvenu partiju”, *Vjesnik* (Zagreb), 8. 10. 1972., 2. |
| **Popis literature:** | *Vjesnik* (Zagreb), 1972. |
| **Bilješka:** | Ivo BANAC, “Tito: Dok imam vojsku ne bojim se nikoga. Ne bih je volio upotrijebiti”, *Večernji list* (Zagreb), *on-line* izdanje, 3. 12. 2011., pristup ostvaren 15. 8. 2013., <http://www.vecernji.hr/vijesti/tito-dok-imamvojsku-ne-bojim-se-nikoga-ne-bih-je-volio-upotrijebiti-clanak-352353>. |
| **Popis literature:** | *Večernji list* (Zagreb), 2011. |

Iznimno se za službena glasila države može u bilješci umjesto datuma pisati broj i godina izdanja, a u popisu literature uz godinu dodati broj:

|  |  |
| --- | --- |
| **Bilješka:** | “Ustav Republike Hrvatske”. *Narodne novine* (Zagreb), 56 (1990). |
| **Popis literature:** | *Narodne novine* (Zagreb), 56 (1990). |

**Enciklopedijski članci**

Citiranje enciklopedijskih članaka slično je citiranju priloga u knjizi.

U bilješci se piše skraćeni oblik: PREZIME, “Naslov članka”, citirana stranica. Ako članak nije potpisan, bilješka započinje naslovom članka.

U popisu literature valja napisati pune podatke u obliku: PREZIME, Ime. “Naslov članka”. U: *Naziv enciklopedije*, broj sveska. Mjesto izdanja: Izdavač, godina izdanja, puni raspon stranica članka.

Ako je članak preuzet s interneta, treba napisati i datum pristupa i mrežnu adresu (URL).

|  |  |
| --- | --- |
| **Bilješka:** | MILJKOVIĆ, “Frangeš, Oto (Oton)”, 365.  |
| **Popis literature:** | MILJKOVIĆ, Ivo. “Frangeš, Oto (Oton)”. U: *Hrvatski biografski leksikon*, sv. 4. Zagreb: Leksikografski zavod “Miroslav Krleža”, 1998, 365.  |
| **Bilješka:** | “Austro-ugarska nagodba”, 478. |
| **Popis literature:** | “Austro-ugarska nagodba”. U: *Hrvatska enciklopedija*, sv. 1. Zagreb: Leksikografski zavod “Miroslav Krleža”, 1999, 477-480. |
| **Bilješka:** | “Bakarić, Vladimir”. |
| **Popis literature:** | “Bakarić, Vladimir”. U: *Hrvatski biografski leksikon (on-line)*. Leksikografski zavod “Miroslav Krleža”. Pristup ostvaren 6. 2. 2011. <http://hbl.lzmk.hr/clanak.aspx?id=1091>. |

Ako se navode dva članka istoga naslova bez autora iz različitih enciklopedija/leksikona, u bilješci se dodaje iz kojega je izvora pojedini članak.

|  |  |
| --- | --- |
| **Bilješka:** | “Bakarić, Vladimir”, u: *Hrvatski biografski leksikon*. |
| **Popis literature:** | “Bakarić, Vladimir”. U: *Hrvatski biografski leksikon (on-line)*. Leksikografski zavod “Miroslav Krleža”. Pristup ostvaren 6. 2. 2011. <http://hbl.lzmk.hr/clanak.aspx?id=1091>. |
| **Bilješka:** | “Bakarić, Vladimir”, u: *Hrvatska enciklopedija*. |
| **Popis literature:** | “Bakarić, Vladimir”. U: *Hrvatska enciklopedija (on-line)*. Leksikografski zavod “Miroslav Krleža”. Pristup ostvaren 6. 2. 2011. <http://www.enciklopedija.hr/Natuknica.aspx?ID=5351>. |

**Doktorski, magistarski i diplomski radovi**

Slično kao pri navođenju knjige, u bilješci se piše: PREZIME, “Naslov rada”, citirana stranica, a u popisu literature puni podaci u obliku: PREZIME, Ime. “Naslov rada”. Vrsta rada, sveučilište na kojem je rad obranjen, godina obrane rada.

|  |  |
| --- | --- |
| **Bilješka:** | HERMAN KAURIĆ, “Za naše junake”, 77. |
| **Popis literature:** | HERMAN KAURIĆ, Vijoleta. “Za naše junake… Rad dobrotvornih humanitarnih društava u gradu Zagrebu 1914. – 1918.” Doktorska disertacija, Sveučilište u Zagrebu, 2007. |

***Web*-stranice i drugi sadržaji s interneta**

Za citiranje sadržaja s interneta vrijede ista pravila kao i za tiskane sadržaje, s tim da se u nastavku dodaje datum pristupa sadržaju i internetska adresa. Detaljnije vidi u odjeljcima o citiranju knjiga i članaka.

Ako sadržaji na internetu nisu opremljeni detaljnim bibliografskim podacima (poput imena autora, mjesta i datuma objave), treba napisati naslov članka, ime stranice ili institucije koja objavljuje sadržaj, datum pristupa i punu mrežnu adresu. Nikako ne bi trebala pisati samo internetska adresa.

|  |  |
| --- | --- |
| **Bilješka:** | Council of Europe. |
| **Popis literature:** | Council of Europe. Pristup ostvaren 9. 12. 2014. <http://www.coe.int/>. |
| **Bilješka:** | “The Universal Declaration of Human Rights”. |
| **Popis literature:** | “The Universal Declaration of Human Rights”. United Nations. Pristup ostvaren 14. 6. 2013. <http://www.un.org/en/documents/udhr/>. |
| **Bilješka:** | BUKVIĆ, *Sabor Socijalističke Republike Hrvatske*. |
| **Popis literature:** | BUKVIĆ, Nenad. *Sabor Socijalističke Republike Hrvatske 1945. – 1982. Sumarni inventar*. Zagreb: Hrvatski državni arhiv, 2012. Pristup ostvaren 15. 7. 2014. <http://arhinet.arhiv.hr/_Pages/PdfFile.aspx?Id=3103>. |
| **Bilješka:** | “Hrvatska, Mađarska i Bugarska najavile priznanje Kosova”. |
| **Popis literature:** | “Hrvatska, Mađarska i Bugarska najavile priznanje Kosova”. Portal Dnevnik.hr, 19. 3. 2008. Pristup ostvaren 29. 8. 2015. <http://dnevnik.hr/vijesti/hrvatska/hrvatska-madzarska-i-bugarska-najavile-priznanje-kosova.html>. |
| **Bilješka:** | “Bugarski premijer u posjetu Hrvatskoj”. |
| **Popis literature:** | “Bugarski premijer u posjetu Hrvatskoj”. HRT *on-line*, 12. 7. 2000. Pristup ostvaren 15. 8. 2015. <http://www.hrt.hr/arhiv/2000/07/12/HRT0019.html>. |

Za citiranje građe dostupne na internetu detaljno se navode podaci o korištenom izvoru. Za instituciju koja je objavila građu u bilješci se može navesti kratica ako se koristi veći broj izvora iz iste baze, s tim da se kraticu razriješi u popisu izvora i literature.

|  |  |
| --- | --- |
| **Bilješka:**  | ICTY, Predmet br. IT-04-74-T, *Transkript svjedočenja, Svjedok Zdravko Batinić* (Haag: ICTY, 12. 11. 2008.), 34467-34468, pristup ostvaren 3. 2. 2015., <http://icr.icty.org/frmResultSet.aspx?e=hnjgbdbd4be5e455nydd3z45&StartPage=1&EndPage=10>. |
| **Popis literature:**  | ICTY, Predmet br. IT-04-74-T: International Criminal Tribunal for the former Yugoslavia: Predmet br. IT-04-74-T, Tužilac (Tužitelj) protiv Jadranka Prlića, Brune Stojića, Slobodana Praljka, Milivoja Petkovića, Valentina Ćorića, Berislava Pušića, http://icr.icty.org. |

**Priopćenja sa znanstvenih i stručnih skupova**

Slično kao pri navođenju knjige, u bilješci se piše: PREZIME, “Naslov priopćenja”, a u popisu literature puni podaci u obliku: PREZIME, Ime. “Naslov priopćenja”. Napomena da se radi o priopćenju sa znanstvenoga ili stručnoga skupa: *Naziv skupa*, Ime institucije organizatora, Mjesto održavanja skupa, vrijeme održavanja skupa.

|  |  |
| --- | --- |
| **Bilješka:** | KUKIĆ, “Organizacija i djelovanje zagrebačkoga Crvenog križa”. |
| **Popis literature:** | KUKIĆ, Boris. “Organizacija i djelovanje zagrebačkoga Crvenog križa u Velikom ratu 1914. godine i Austro-Ugarskoj Monarhiji”. Priopćenje na znanstvenom skupu: *1914. – prva godina rata u Trojednoj Kraljevini i Austro-Ugarskoj Monarhiji*, Hrvatski institut za povijest, Zagreb, 14. – 17. 10. 2014. |

**Arhivski i neobjavljeni izvori**

U bilješkama se pišu skraćeni oblici države, naziva arhiva, broja arhivskoga fonda i naziva arhivskoga fonda (povezano crticom), naziv podserije (ako postoji) te naziv ili opis dokumenta i datum nastanka. Može se navesti i broj kutije odnosno sveska, naziv/signatura dokumenta (ako postoji), broj stranice odnosno lista (folije) ako se radi o sređenom fondu, no preporučujemo da se u svakom slučaju navede i opis prema kojem je moguće naći dokument i ako dođe do preslagivanja građe.

Korišteni arhivski fondovi navode se na kraju u popisu korištenih izvora prema skraćenom obliku koji se upotrebljavao u bilješkama, nakon čega slijede puni podaci o državi, nazivu arhiva, broju arhivskoga fonda i nazivu arhivskoga fonda.

|  |  |
| --- | --- |
| **Bilješka:** | HR-HDA-1220-CK SKH, OPS, kut. 12, “Informacija o nekim pojavama i problemima koji proizlaze iz žalbi gradjana, upućenih Centralnom komitetu SK Hrvatske u 1960. godini, Zagreb 25. 2. 1961.”, str. 1. |
| **Popis izvora:** | HR-HDA-1220-CK SKH: Hrvatska, Hrvatski državni arhiv, Zagreb, fond 1220, Centralni komitet Saveza komunista Hrvatske. |
| **Bilješka:** | SR-AJ-837-KPR, kut. 231, Pismo kolektiva Osnovne škole “Franjo Puškarić”, 26. 8. 1968. |
| **Popis izvora:** | SR-AJ-837-KPR: Srbija, Arhiv Jugoslavije, Beograd, fond 837, Kabinet predsednika Republike. |
| **Bilješka:** | SI-AS-1931-RSNZ SRS, tehnična enota 1193, B-04-1, Prilog dopisu Ozne Ministarstva narodne obrane Federativne Jugoslavije Ozni za Sloveniju, 21. 7. 1945. |
| **Popis izvora:** | SI-AS-1931-RSNZ SRS: Slovenija, Arhiv Republike Slovenije, fond 1931, Republiški sekretarijat za notranje zadeve Socijalistične Republike Slovenije. |
| **Bilješka:** | UK-TNA-FO, 371/48917, R1800/13. |
| **Popis izvora:** | UK-TNA-FO: Ujedinjeno Kraljevstvo, The National Archives, London, fond Foreign Office. |

Ako se iz određenoga arhiva u radu koristi više od tri fonda, nabrajanje fondova u popisu izvora može se i drukčije organizirati da se izbjegne suvišno ponavljanje podataka., npr.:

**Bilješke:**

HR-HDA-155, Banovina Hrvatska. Kabinet bana, Broj: 3155/1939.

HR-HDA-207-ZAVNOH, ZAVNOH-I, 4.2839, Odjel financija, Dana 29. I. 1945.

HR-HDA-495-DČO, 132-47, “Podaci o sveštenicima”.

HR-HDA-1210, Zbirka dokumenata ustanova i postrojbi talijanske vojske, inv. br. 2517, R. Prefettura di Zara, Divisione Gab., No. di prot. 2123, 20 gennaio 1942-XX, Oggetto: Relazione sulla situazione politica dal 10 al 20 gennaio.

**Popis izvora:**

HR-HDA: Hrvatska, Hrvatski državni arhiv, Zagreb:

– fond 155, Banovina Hrvatska. Kabinet bana.

– fond 207-ZAVNOH: Zemaljsko antifašističko vijeće narodnog oslobođenja Hrvatske.

– fond 495-DČO: Dinarska četnička oblast.

– fond 1210, Zbirka dokumenata ustanova i postrojbi talijanske vojske.

Kako je karakter arhivske građe raznolik, a i stoga što neki arhivski fondovi mogu biti nepotpuno sređeni, navođenje arhivske građe može biti i drukčije. Autor bi trebao nastojati u bilješkama i popisu izvora napisati podatke koji će na precizan, jednoobrazan i jednostavan način uputiti druge istraživače kako locirati navedeni dokument.

**Bilješke:**

BG-MVP-11/46-3, a.e. 226, “Izvještaj o situaciji u SFRJ – 1989”.

BG-MVP-48-3, a.e. 191, “Izvještaj o stanju u SFRJ veleposlanika Marka Markova”, 16. 8. 1991.

BG-MVP-48-3, a.e. 221, “Letter from Franjo Greguric, Prime Minister of Croatia”, 9 October 1991.

BG-MVP-48-4, a.e. 37, str. 24, “Bilješka o susretu veleposlanika Miljenka Stefanovića s Ivanom D. Spasovim”, 18. 4. 1991.

**Popis izvora:**

BG-MVP: Bugarska, Arhiv Ministarstva vanjskih poslova, Sofija:

– fond 11/46-3, a.e. 226.

– fond 48-3, a.e. 221.

– fond 48-3, a.e. 191.

– fond 48-4, a.e. 37.

Ako se građa iz određenoga arhiva i/ili fonda navodi samo jednom, nije neophodno pisati kraticu ni u bilješci ni u popisu izvora, osobito ako se radi o “nestandardnom” arhivu, nego se u bilješci može pisati skraćeni oblik, a u popisu izvora puni podaci:

|  |  |
| --- | --- |
| **Bilješka:** | BiH-PVPMŠB, Svjedočenje M. K. (podaci poznati autoru) “Mostar”, 30. ožujka 2009., 71. |
| **Popis izvora:** | BiH-PVPMŠB: Bosna i Hercegovina, Pismohrana Vicepostulature postupka mučeništva “Fra Leo Petrović i 65 subraće”, Široki Brijeg. |
| **Bilješka:** | Arhiv Eparhije zagrebačko-ljubljanske, Knjiga parohije (god. 1936.). |
| **Popis izvora:** | Arhiv Eparhije zagrebačko-ljubljanske, Zagreb, Knjiga Srpske pravoslavne parohije zagrebačke prešavših na druge vere. |
| **Bilješka:** | Hrvatski informativni centar, A-161/015, Republika Srpska Krajina, Sekretarijat Vlade, Broj: 06-5-645/1994. god., Knin, 06. 07. 1994. god. |
| **Popis izvora:** | Hrvatski informativni centar, Zagreb. |

Ostali neobjavljeni izvori mogu se pojaviti u različitim oblicima. Autor bi trebao u skladu s postojećim pravilima u bilješkama pisati skraćeni naziv, a u popisu izvora napisati pune podatke o izvoru.

|  |  |
| --- | --- |
| **Bilješka:** | Izvještaj Direkcije “Europa I”. |
| **Popis izvora:** | Izvještaj Direkcije “Europa I”, Ministarstvo vanjskih poslova Bugarske, kolovoz 2003. (privatno vlasništvo Kalojana Metodieva). |
| **Bilješka:** | “Bilješka u izvještaju Marka Markova”. |
| **Popis izvora:** | “Bilješka u izvještaju Marka Markova, izvanrednog i opunomoćenog veleposlanika Republike Bugarske u SFRJ, o susretu s potpredsjednikom Republike Makedonije Ljupčom Georgievskim”, P-14/svibanj 1991. (privatno vlasništvo veleposlanika Marka Markova). |
| **Bilješka:** | Intervju s Ljubomirom Kjučukovim. |
| **Popis izvora:** | Intervju s Ljubomirom Kjučukovim 19. svibnja 2015. (privatno vlasništvo autora). |
| **Bilješka:** | Komentar bivšega predsjednika Stjepana Mesića. |
| **Popis izvora:** | Komentar bivšega predsjednika Stjepana Mesića za članak 27. lipnja 2015. |

Ako se radi o izvorima u privatnom vlasništvu, a iz određenih razloga nije moguće javno navesti o čijem se vlasništvu radi, treba navesti samo da se radi o privatnom vlasništvu, a na problem navođenja posebno upozoriti uredništvo.

**Ostale napomene**

Ako knjiga, novine ili neka druga vrsta građe nema naznaku mjesta i/ili godine izdanja, u popisu literature pišu se latinske kratice s. l. (*sine loco*, “bez naznake mjesta”) i s. a. (*sine anno*, “bez naznake godine”), s tim da se u uglatoj zagradi mogu dodati podaci ako su poznati iz nekog drugog izvora. Ako nema naznake izdavača, to ne treba posebno naglašavati.

CINCOTTA, Howard. *Kratak pregled. Istorija Amerike*. S. l.: Informativna agencija Sjedinjenih Država, 2003.

PUČNIK, Jože, ur. *Iz arhivov slovenske politične policije*. S. l., s. a. [Ljubljana, 1996].

*Glas Slavonije* (s. l.), 1944.

Dodatne informacije o naslovu (broj sveska, toma, knjige, dijela i sl.) piše se nakon naslova u obliku vol., sv., knj., tom.

ABULAFIA, David, ur. *The New Cambridge Medieval History: c. 1198-c. 1300*, vol. 5. Cambridge: Cambridge University Press, 1999.

HAMZIĆ, Refik, ur. *Zbornik sjećanja o ilegalnom NOP-u Mostara 1941. – 1945.*, prvi dio. Mostar: Odbor za istoriju revolucionarnog radničkog pokreta i NOB Mostara, Skupština opštine Mostar, 1991.

HERKOV, Zlatko. *Građa za financijsko-pravni rječnik feudalne epohe Hrvatske*, sv. 2. Zagreb: Jugoslavenska akademija znanosti i umjetnosti, 1956.

HOLJEVAC, Željko, ur. *Identitet Like: korijeni i razvitak*, knj. 1. Zagreb; Gospić: Institut društvenih znanosti Ivo Pilar; Institut društvenih znanosti Ivo Pilar, Područni centar, 2009.

*La Dalmazia – La voce dalmatica* (edizione della provincia) (Zadar), 1920.

Dodatne informacije o izdanju pišu se na kraju u uglatoj zagradi.

*Izveštaj o popisu Savezne komisije za popis žrtava rata 1941-1945. godine*. Beograd: Savezni zavod za statistiku, 1992 [pretisak].

KREKICH, Natale. “L'opera culturale e scolastica di Luigi Ziliotto”. *Rivista Dalmatica* (Zadar), 1937 [separat].

Oznaka o broju izdanja piše se u obliku eksponenta ispred godine objavljivanja:

BADURINA, Anđelko, ur. *Leksikon ikonografije, liturgike i simbolike zapadnog kršćanstva*. Zagreb: Kršćanska sadašnjost, 42000.

Tekst objavljen na CD-ROM-u ili DVD-ROM-u:

ANIĆ, Vladimir. *Veliki rječnik hrvatskoga jezika*. CD-ROM. Zagreb: Novi Liber, 2003.

Radovi na stranim jezicima i drugim pismima pišu se u originalnom obliku, a u popisu literature slažu se abecednim redom zajedno s radovima na hrvatskom i latinici:

“ЕУ и САД наредили ‘други талас признавања’ Косова”. *Политика* (Београд), *on-line* izdanje, 20. 3. 2008. Pristup ostvaren 27. 8. 2015. [www.politika.rs](http://www.politika.rs).

Ako je naslov potpisan inicijalima ili pseudonimom, a poznati su pouzdani podaci o autorstvu, puno ime autora navodi se u uglatoj zagradi:

|  |  |
| --- | --- |
| **Bilješka:** | H. J. [Janko Holjac], “Hrvatski građevni oblici”, 55. |
| **Popis literature:** | H. J. [Janko Holjac]. “Hrvatski građevni oblici”. U: *Viesti Družtva inžinira i arhitekta* 25 (1904), br. 4: 55-56. |
| **Bilješka:** | SÜDLAND [Ivo Pilar], *Die südslawische Frage*, 125. |
| **Popis literature:** | SÜDLAND, L. v. [Ivo Pilar]. *Die südslawische Frage und der Weltkrieg.* Zagreb: Matica hrvatska, 1944. |

**Primjer bibliografije**

Popise izvora i literature valja navoditi posebno. Preporučujemo da se odvojeno navedu neobjavljeni i objavljeni izvori, a zatim popis literature, no autori detaljniju podjelu mogu urediti ovisno o tome na čemu temelje članak.

**Arhivski i neobjavljeni izvori**

HR-HDA-1220-CK SKH: Hrvatska, Hrvatski državni arhiv, Zagreb, fond 1220, Centralni komitet Saveza komunista Hrvatske.

SR-AJ-837-KPR: Srbija, Arhiv Jugoslavije, Beograd, fond 837, Kabinet predsednika Republike.

Hrvatski informativni centar, Zagreb.

Intervju s Viktorom Vlkovim 17. kolovoza 2015.

Izvještaj Direkcije “Vanjskogospodarska politika” Ministarstva gospodarstva, ožujak 2015. (privatno vlasništvo Kalojana Metodieva).

**Objavljeni izvori i tisak**

Baza podataka Međunarodnog kaznenog suda za područje bivše Jugoslavije (ICTY). <http://icr.icty.org>.

*Narodne novine* (Zagreb), 47 (1948).

*Политика* (Београд), *on-line* izdanje, 20. 3. 2008.

RUPIĆ, Mate; GEIGER, Vladimir, ur. *Partizanska i komunistička represija i zločini u Hrvatskoj 1944. – 1946. Dokumenti*, sv. 4: *Dalmacija*. Slavonski Brod; Zagreb: Hrvatski institut za povijest, Podružnica za povijest Slavonije, Srijema i Baranje; Hrvatski institut za povijest, 2011.

*Večernji list* (Zagreb), 1956, 1961-1963, 1967.

*Vjesnik Narodne fronte Hrvatske* (Zagreb), 1947-1952.

VOJNOVIĆ, Branislava, ur. *Zapisnici Politbiroa Centralnog komiteta Komunističke partije Hrvatske*, sv. 4: *1955. – 1959.* Zagreb: Hrvatski državni arhiv, 2010.

**Literatura**

DAMJANOVIĆ, Dragan. “Pravoslavna crkva u Šarengradu – primjer barokno-klasicističkoga Gesamtkunstwerka”. *Scrinia Slavonica* 14 (2014): 107-128.

DESPOT, Igor; HAMERŠAK, Filip; HERMAN KAURIĆ, Vijoleta; MILJEVIĆ PAVIĆ, Helena; ŠKULJEVIĆ, Krešimir. *Prvi svjetski rat. Čitanka-priručnik za učitelje i profesore povijesti u osnovnoj školi i gimnaziji*. Zagreb: Školska knjiga, 2014.

GRGIĆ, Stipica. “Radić nakon Radića: Stvaranje kulta heroja Stjepana Radića (1928. – 1934.)”. *Časopis za suvremenu povijest* 42 (2010), br. 3: 723-748.

GRIFFIN, Larry J.; LINDEN, Marcel van der, ur. *New Methods for Social History*. New York; Cambridge: Cambridge University Press, 1999.

MALIA, Martin. “Nazism-Communism: Delineating the Comparison”. U: *The Lesser Evil. Moral Approaches to Genocide Practices*, ur. Helmut Dubiel i Gabriel Motzkin. London; New York: Routledge, 2004, 7-24.

MITROVIĆ, Momčilo. “Jugoslovenska stvarnost u anonimnim dostavama Josipu Brozu Titu 1956-1966. godine”. U: *Dijalog povjesničara/istoričara*, sv. 10/2, ur. Hans-Georg Fleck i Igor Graovac. Zagreb: Friedrich Naumann Stiftung, 2008, 101-117.

NOHLEN, Dieter, ur. *Politološki rječnik. Država i politika*. Osijek; Zagreb; Split: Pan Liber, 2001.

“Povijest Tiska”. Tisak. Pristup ostvaren 20. 10. 2013. <http://www.tisak.hr/hr-HR/O-Tisku/Povijest.html>.

RADELIĆ, Zdenko. “Đilasovci u Hrvatskoj i hrvatska historiografija”. U: *Disidentstvo u suvremenoj povijesti. Zbornik radova s međunarodnoga znanstvenog skupa održanog u Hrvatskom institutu za povijest u Zagrebu 19. studenoga 2009.*, ur. Nada KisićKolanović, Zdenko Radelić i Katarina Spehnjak. Zagreb: Hrvatski institut za povijest, 2010, 53-74.

RADELIĆ, Zdenko. *Hrvatska u Jugoslaviji 1945. – 1991. Od zajedništva do razlaza*. Zagreb: Školska knjiga; Hrvatski institut za povijest, 2006.

RUSINOW, Dennison. *The Yugoslav Experiment: 1948-1974*. Los Angeles: University of California Press, 1978.

SPEHNJAK, Katarina. *Javnost i propaganda. Narodna fronta u politici i kulturi Hrvatske 1945. – 1952.* Zagreb: Hrvatski institut za povijest; Dom i svijet, 2002.

STANČIĆ, Nikša. “Hrvatski građanski sabor 1848-1918.” U: *Hrvatski sabor*, ur. Željko Sabol. Zagreb: Sabor Republike Hrvatske; Nakladni zavod Globus; Školska knjiga, 1994, 61-98.

ŠUTE, Ivica. “1971. kao uvod u 1991.” U: *Hrvatska politika u XX. stoljeću*, ur. Ljubomir Antić. Zagreb: Matica hrvatska, 2006, 457-469.